**DĖL DAUGIABUČIŲ GYVENAMŲJŲ NAMŲ BENDROJO NAUDOJIMO OBJEKTŲ ADMINISTRATORIAUS SKYRIMO**

2024 m. vasario 22 d. Nr. MV-95

Rokiškis

Vadovaudamasis Lietuvos Respublikos civilinio kodekso 4.84 straipsnio 4 dalimi, Bendrojo naudojimo objektų administratoriaus atrankos ir skyrimo tvarkos aprašo, patvirtinto Lietuvos Respublikos Vyriausybės 2013 m. birželio 20 d. nutarimu Nr. 567 „Dėl Bendrojo naudojimo objektų administratoriaus atrankos ir skyrimo tvarkos aprašo patvirtinimo“ 17 ir 21, 22 punktais, Rokiškio rajono savivaldybės administracijos direktoriaus 2023 m. vasario 28 d. įsakymu Nr. AV-168 „Dėl įrašymo į asmenų, pretenduojančių teikti daugiabučių namų bendrojo naudojimo objektų administravimo paslaugas, sąrašą“, Rokiškio rajono savivaldybės tarybos 2019 m. rugsėjo 27 d. sprendimu Nr. TS-210 „Dėl AB Rokiškio butų ūkio teikiamų paslaugų tarifų nustatymo“:

1. Skiriu akcinę bendrovę „Rokiškio komunalininkas“ (buveinės adresas: Nepriklausomybės a. 12A, Rokiškis, juridinio asmens kodas 173000664) bendrojo naudojimo objektų administratoriumi:

1.1. pastato-gyvenamojo namo, esančio Jaunystės g. 11, Rokiškis (naudingas plotas – 2227,70 kv. m, gyvenamosios paskirties patalpų skaičius – 39, žemės sklypas yra nesuformuotas ir neįregistruotas);

1.2. pastato-gyvenamojo namo, esančio Jaunystės g. 21, Rokiškis (naudingas plotas – 2328,13 kv. m, gyvenamosios paskirties patalpų skaičius – 45, žemės sklypas yra nesuformuotas ir neįregistruotas);

1.3. pastato-gyvenamojo namo, esančio Jaunystės g. 25, Rokiškis (naudingas plotas – 2345,64 kv. m, gyvenamosios paskirties patalpų skaičius – 45, žemės sklypas yra nesuformuotas ir neįregistruotas);

1.4. pastato-gyvenamojo namo, esančio P. Širvio g. 3, Rokiškis (naudingas plotas – 1508,65 kv. m, gyvenamosios paskirties patalpų skaičius – 30, žemės sklypas nesuformuotas ir neįregistruotas).

2. Nustatau, kad:

2.1. šio potvarkio 1.1–1.4 papunkčiuose nurodytų daugiabučių gyvenamųjų namų bendrojo naudojimo objektų administravimo paslaugų tarifas – 0,044 Eur už kv. metrą naudingo ploto mėnesiui be PVM;

2.2. bendro naudojimo objektų administratorius skiriamas penkeriems metams;

2.3. šio potvarkio 1.1–1.4 papunkčiuose nurodytų daugiabučių gyvenamųjų namų bendrojo naudojimo objektų administratoriaus AB „Rokiškio komunalininkas“ įgaliojimai pasibaigia įregistravus gyvenamojo namo butų ir kitų patalpų savininkų bendrijos įstatus arba sudarius jungtinės veiklos sutartį, butų ir kitų patalpų savininkams balsų dauguma priėmus sprendimą pakeisti bendrojo naudojimo objektų administratorių, pasibaigus administravimo terminui, taip pat kitais Lietuvos Respublikos civilinio kodekso 4.250 straipsnyje nustatytais pagrindais.

3. Pavedu akcinei bendrovei „Rokiškio komunalininkas“ bendrojo naudojimo objektų administravimo faktą įregistruoti Nekilnojamo turto registre ir apie administratoriaus paskyrimą paskelbti namo bendro naudojimo patalpose, skelbimų lentoje.

Potvarkis per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui (Respublikos g. 62, Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

Savivaldybės meras Ramūnas Godeliauskas